Móðir Knúts aflífuð
Öldruð móðir Knúts, litla ísbjarnarhúnsins sem heillaði heimsbyggðina árið 2006, hefur verið aflífuð. Tosca gamla varð næstum þrjátíu ára og var ein skærasta stjarna dýragarðsins í Berlín. Hún var orðin blind og heyrnarlaus.
Knútur litli kom í heiminn árið 2006. Hann þótti einstaklega krúttlegur en móðir hans hafnaði honum strax eftir fæðinguna og þurftu dýrahirðarnir að hugsa um hann. Þegar Tosca vildi ekki sjá litla húninn sinn var talið að hann myndi veslast upp og deyja. Hann varð þó fjögurra ára en fékk flogakast og drapst árið 2011.
"Heyrnarlaus, blind og ringluð, Tosca var farin að staulast um í búri sínu á mánudag," segir í tilkynningu frá dýragarðinum. "Hún hafði ekkert lyktarskyn lengur og það var erfitt að horfa upp á þeta. Dýralæknar og dýragarðsyfirvöld komust að þeirri sameiginlegu niðurstöðu að best væri að aflífa hina öldruðu Toscu."
Tosca fæddist í Kanada en eyddi svo fyrstu árum lífs síns sem sirkusdýr í Austur-Þýskalandi þar til Berlínarmúrinn féll. Hún var flutt í dýragarðinn í Berlín árið 1998.
Hetjusagan um Knút litla varð til þess að sprenging varð í gestafjölda dýragarðsins árið 2007. Í kjölfarið hafa margir dýragarðar reynt að kynna "stjörnudýr" til sögunnar en ekkert þeirra hefur náð viðlíka frægð og Knútur litli.
Það er aðallega dýrahirðinum Thomas Dörflein að þakka að Knútur lifði. Hann var hjá honum samfleytt í 150 daga og gaf honum mjólk og graut allan sólarhringinn. Knútur var aðeins 800 grömm við fæðingu. Hann var fyrsti ísbjörninn sem fæddist í garðinum í 33 ár.
Knútur dafnaði vel fyrstu mánuðina og er hann var hálfs árs var hann orðinn 28 kíló. Dörflein lést aðeins 44 ára gamall árið 2008. Þremur árum síðar drapst Knútur.
Öldruð móðir Knúts, litla ísbjarnarhúnsins sem heillaði heimsbyggðina árið 2006, hefur verið aflífuð.
Tosca gamla varð næstum þrjátíu ára og var ein skærasta stjarna dýragarðsins í Berlín.
Knútur litli kom í heiminn árið 2006.
Hann þótti einstaklega krúttlegur en móðir hans hafnaði honum strax eftir fæðinguna og þurftu dýrahirðarnir að hugsa um hann.
Hann varð þó fjögurra ára en fékk flogakast og drapst árið 2011.
Tosca fæddist í Kanada en eyddi svo fyrstu árum lífs síns sem sirkusdýr í Austur-Þýskalandi.
Hún var flutt í dýragarðinn í Berlín árið 1998.